# ……………….napirend

Előterjesztve: a Közoktatási, Közművelődési,

Sport és Informatikai Bizottsághoz

# E L Ő T E R J E S Z T É S

**a Képviselő-testület 2018. május 31-ei rendes ülésére**

**Tárgy**: Javaslat a Budapest Főváros II. Kerületi Önkormányzat Képviselő-testületének a tanulmányi ösztöndíj alapításáról szóló 8/2015.(V.29.) önkormányzati rendeletének módosítására

**Készítette:** …………………………………….Ötvös Zoltán Intézményirányítási Osztály

vezetője

**Egyeztetve**: …………………………………….Dankó Virág alpolgármester

**Látta:** ……………………………………………dr. Szalai Tibor jegyző

……………………………………………..dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A kerület lakosságának heterogén összetételéből adódóan a jómódú középréteg mellett olyan hátrányos helyzetű, esetleg sokgyermekes családok is laknak, akik segítségre szorulnak. Önkormányzatunk már 2000-ben tanulmányi ösztöndíjat alapított a közoktatásban tanuló hátrányos helyzetű, szociálisan rászorult, jó tanulmányi eredményt és esetleg országos, de legalább kerületi szintű tanulmányi, művészeti, vagy sportversenyen helyezést elérő diákok részére.

A hatáskörrel rendelkező Közoktatási, Közművelődési, Sport és Informatikai Bizottság javaslatára két ízben történt rendelet módosítás: a tanulmányi átlag 4,8-ról 4,7-re átlagra csökkentését, az egy főre eső nettó jövedelem megemelését, illetve a pályázati kérelemmel kapcsolatos pontosítások átvezetését fogadta el a Testület.

2015-ben merült fel az a gondolat, hogy a kerületben lévő gyermekotthonokban és kerületi nevelőszülőknél élő diákokra a hatályos ösztöndíj-rendelet nem terjed ki, mivel többségük nem rendelkezik II. kerületi bejelentett lakcímmel. Több gyermekotthon vezetőjével történt előzetes egyeztetés alapján született meg a javaslat a rendelet módosítására. Ezzel egyidejűleg a gyakorlati tapasztalataink és a jogszabályi változás is szükségessé tette a rendelet aktualizálását. Azonban a fenti módosítások már olyan sok változtatást jelentettek, hogy ésszerűbb volt – az alaprendelet tartalmának meghagyásával – a javaslatok beépítésével, új rendelet megalkotása és az előző hatályon kívül helyezése.

2017-ben a gyermeket gondozó családban az egy főre jutó havi jövedelem az öregségi nyugdíj mindenkori legkisebb összegének a 210 %-ról 300 %-ra történő emelése nyomán módosult a rendelet.

Önkormányzatunk költségvetési rendeletében az ösztöndíjra meghatározott keret lehetővé tenné, hogy a jelenlegi tanulmányi és jövedelmi feltételek megtartása mellett a jogosultak, az ösztöndíjban részesíthetők köre bővülhessen. A módosítási javaslat ennek szellemében született, a jogosultak körét aszerint kívánja bővíteni, hogy a korábbi szabályozásban szereplő 7.-13. évfolyam helyett 5.-13. évfolyamon, nappali tagozaton tanuló diákokra is kiterjesztené az igénybevétel lehetőségét.

AKözoktatási, Közművelődési, Sport és Informatikai Bizottság elnöke a bizottság véleményét a testületi ülésen szóban ismerteti.

Kérem a Tisztelt Képviselő-testületet az előterjesztés megvitatására és a rendelet elfogadására

**A rendelet elfogadásához minősített többségű szavazati arány szükséges.**

**B u d a p e s t, 2018. május 14.**

**Dr. Láng Zsolt**

**polgármester**

Budapest Főváros II. Kerületi Önkormányzat Képviselő-testületének

…../2018.(……) önkormányzati rendelete a tanulmányi ösztöndíj alapításáról szóló 8/2015. (V.29.) önkormányzati rendelet módosítására

|  |  |
| --- | --- |
| **Jelenlegi szabályozás** | **Javasolt módosítás** |
| 2.§  (1)Ösztöndíjban az a közoktatási intézmény *7-13. évfolyam nappali tagozatán tanuló diák részesíthető*  a) akinek állandó bejelentett lakóhelye a II. kerületben van és e rendelet 3. § (1) bekezdésében meghatározott feltételeknek megfelel, vagy  b) aki a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 15. § (4) bekezdése szerint nevelésbe vett, és II. kerületi gyermekotthonban, vagy II. kerületi nevelőszülőnél elhelyezett, és e rendelet 3.§ (2) bekezdésében meghatározott feltételeknek megfelel. | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotói hatáskörben, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a következőket rendeli el.  1.§  Budapest Főváros II. Kerületi Önkormányzat Képviselő-testületének a tanulmányi ösztöndíj alapításáról szóló 8/2015.(V.29.) önkormányzati rendelet (továbbiakban:R) 2. § (1) bekezdése helyébe a következő rendelkezés lép:  „Ösztöndíjban az a közoktatási intézmény **5-13. évfolyam nappali tagozatán tanuló diák részesíthető**  a) akinek állandó bejelentett lakóhelye a II. kerületben van és e rendelet 3. § (1) bekezdésében meghatározott feltételeknek megfelel, vagy  b) aki a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 15. § (4) bekezdése szerint nevelésbe vett, és II. kerületi gyermekotthonban, vagy II. kerületi nevelőszülőnél elhelyezett, és e rendelet 3.§ (2) bekezdésében meghatározott feltételeknek megfelel.” |

|  |  |
| --- | --- |
|  | 2. §  Jelen rendelet a kihirdetését követő napon lép hatályba és az azt követő napon törvény erejénél fogva hatályát veszti. |

Budapest Főváros II. Kerületi Önkormányzat Képviselő-testületének

…../2018.(……) önkormányzati rendelete a tanulmányi ösztöndíj alapításáról szóló 8/2015. (V.29.) önkormányzati rendelet módosítására

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotói hatáskörben, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a következőket rendeli el.

**1.§**

Budapest Főváros II. Kerületi Önkormányzat Képviselő-testületének a tanulmányi ösztöndíj alapításáról szóló 8/2015.(V.29.) önkormányzati rendelet (továbbiakban: R) 2. § (1) bekezdése helyébe a következő rendelkezés lép

„Ösztöndíjban az a közoktatási intézmény 5-13. évfolyam nappali tagozatán tanuló diák részesíthető

a) akinek állandó bejelentett lakóhelye a II. kerületben van és e rendelet 3. § (1) bekezdésében meghatározott feltételeknek megfelel, vagy

b) aki a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 15. § (4) bekezdése szerint nevelésbe vett, és II. kerületi gyermekotthonban, vagy II. kerületi nevelőszülőnél elhelyezett, és e rendelet 3.§ (2) bekezdésében meghatározott feltételeknek megfelel.”

**2.§**

Jelen rendelet a kihirdetését követő napon lép hatályba és az azt követő napon törvény erejénél fogva hatályát veszti.

**Dr. Láng Zsolt dr. Szalai Tibor**

**polgármester jegyző**

ÁLTALÁNOS INDOKOLÁS

A rendelet módosítása az ösztöndíjban részesíthetők körét bővíti.

RÉSZLETES INDOKOLÁS

1.§-hoz

Meghatározza az ösztöndíjban részesítő közoktatási intézményben tanulók körét

2.§-hoz

A hatályba léptető rendelkezést tartalmazza.